kardosdrur/scandi-wiki huggingface dataset:
Lex & Klatten

Lex & Klatten var en dansk komediegruppe, der bestod af skuespillerne Hella Joof, Paprika Steen, Martin Brygmann og Peter Frödin. Gruppen havde optrådt sammen siden 1992 under navnet Guds blinde øje.

Lex & Klatten udgav i oktober 1997 et album af samme navn, der fik prisen som Årets danske entertainment udgivelse ved Dansk Grammy 1998. Albummet modtog guld for 25.000 solgte eksemplarer.

De fire stod selv for både idé, musik og tekst til et ugentligt tv-show på TV 2 i 1997, der udover sketches og en sort-hvid føljeton bestod af musikvideoer. Musikken var skrevet af Martin Brygmann og produceret af bl.a. Nikolaj Steen, Stig Kreutzfeldt og Jonas Krag. Mange af sangene blev udgivet af Medley Records og blev store hits, bl.a. "For kendt" og "Rørvig". Programmet bestod oprindeligt af seks afsnit, og havde premiere den 8. november 1997.

Martin Brygmann, Peter Frödin og Hella Joof lavede efterfølgende et satireprogram under navnet Det Brune Punktum om søndagen på P3, der havde premiere den 8. februar 1998.

Programmerne fra Lex & Klatten udkom på VHS i 1998, og på DVD i 2003. I 2013 udkom alle ni afsnit for første gang på dobbelt-DVD.

Diskografi
Lex & Klatten (1997)

Referencer 

Musikgrupper fra Danmark
Komikere fra Danmark
Emil Møller

Emil Møller (19. januar 1905 i Horsens – 16. september 1993 smst) var en dansk fodboldspiller, som spillede i Esbjerg fB.

Emil Møller blev født i Horsens, hvor han også spillede fodbold de første år. Han flyttede som 20-årig til Esbjerg og spillede 9 sæsoner i Esbjerg fB (1926-1935).

Emil var EfB's første A-landsholdsspiller. Han opnåede 3 kampe i perioden 1932-1933: 26. september 1932 Norge-Danmark (1-2), 9. oktober 1932 Danmark-Skotland (3-1) og 8. oktober 1933 Danmark-Finland (2-0).

Emil Møller opnåede 108 førsteholdskampe for Esbjerg fB, heraf mange som anfører for holdet.

Henvisninger 
 Mindetekst på efb.dk 
 

Fodboldspillere fra Danmark
Fodboldspillere fra Esbjerg fB
Personer fra Horsens
Arthur Nielsen

Arthur Frank Villy Nielsen (29. august 1908 i Odense – 17. oktober 1987 i Esbjerg) var en dansk fodboldspiller, som spillede i Esbjerg fB.

Arthur Nielsen blev født i Odense. Han debuterede siden på Esbjerg fB's førstehold i 1926.

Arthur var EfB's anden A-landsholdsspiller. Han opnåede dog kun1 kamp i 1935, hvor Danmark mødte Norge i Idrætsparken. Umiddelbart efter at Danmark kom foran efter en halv time, måtte han lade sig udskifte efter at være blevet gjort ukampdygtig. Han opnåede ikke flere kampe på landsholdet efterfølgende.

Arthur Nielsen opnåede hele 253 førsteholdskampe for Esbjerg fB (26 mål).

Han var han klubbens formand i 4 år (1953-1957).

Henvisninger 
 
 Mindetekst på efb.dk
 

Fodboldspillere fra Danmark
Fodboldspillere fra Esbjerg fB
Personer fra Odense
Albert Carlo Iversen

Albert Carlo Iversen (28. september 1895, Sankt Mortens Sogn, Randers – 29. juni 1944, Ryvangen, København) var en dansk dyrlæge og modstandsmand, han var et af medlemmerne af den kendte modstandsgruppe i Danmark under besættelsen, Hvidstengruppen. 

Albert var søn af Albert Sophus Henrik Iversen og Alberta Christensen.

Albert blev i 1943 medlem af Hvidstensgruppen, en gruppe som modtog sprængstof, våben og faldskærmsagenter. Han blev arresteret i marts 1944 og sammen med syv andre fra gruppen henrettet ved skydning i Ryvangen 29. juni 1944 af den tyske besættelsesmagt.

Litteratur

Kilder

Eksterne henvisninger 

 

Medlemmer af Hvidstengruppen
Danmark under 2. verdenskrig
Henrettede i Danmark af den tyske besættelsesmagt under 2. verdenskrig
Personer henrettet ved skydning
Dyrlæger fra Danmark
Personer fra Randers
Henrettede personer fra Danmark
Olaf Brockhoff

Hans Olaf Brockhoff (26. juli 1905 i Nørresundby – 22. september 1974 i Esbjerg) var en dansk fodboldspiller, som spillede i Esbjerg fB.

Efter at have fået sin fodboldopdragelse i Esbjerg, var Brockhoff med i Esbjerg fB's første kamp nogensinde efter stiftelsen i 1924.

Brockhoff var EfB's tredje A-landsholdsspiller. Han opnåede 2 kampe: 6. oktober 1935 Danmark-Finland (5-1) og 20. september 1936 Norge-Danmark (3-3). 

Olaf Brockhoff opnåede hele hele 362 førsteholdskampe for Esbjerg fB i perioden 1924-1943.

Henvisninger 

 Mindetekst på efb.dk

Fodboldspillere fra Danmark
Fodboldspillere fra Esbjerg fB
Personer fra Aalborg
Torben Weinreich

Torben Weinreich (født 6. januar 1946) er en dansk forfatter og lærer. Han er professor i børnelitteratur og var fra 1998 til 2004 leder af Center for Børnelitteratur ved Danmarks Pædagogiske Universitet i København. Som børnebogsforsker har han bidraget aktivt til den faglige debat om genren i Norden. 

Han har udgivet flere bøger om børnelittertur, deriblandt Leksikon for børnelitteratur sammen med sin kone Kari Sønsthagen i 2003. Han lavet en kanon for børnelitteratur mellem 1800 og 1950.
 
Weinreich var tidligere kommunist og medlem af ledelsen af Kommunistisk Arbejderparti. Han blev i 2003 interviewet til Weekendavisen om sin ungdom af den tidligere partifælle Peter Øvig Knudsen.

Noter

Eksterne henvisninger 
 Weinreichs egne hjemmesider 
 CV ved Center for Børnelittertaur 
 EMU Kanon i folkeskolen – og gymnasiet 

Børnebogsforfattere fra Danmark
Faglitterære forfattere fra Danmark
Politikere fra KAP
Dansksprogede forfattere fra Danmark
Personer i Kraks Blå Bog
Studenter fra Ordrup Gymnasium
Alzey

Alzey (IPA:ˈaltsaɪ) er en by i den tyske delstat Rheinland-Pfalz. Den er administrationsby for landkreis Alzey-Worms og den fjerdestørste by i Rheinhessen efter Mainz, Worms og Bingen.
Byens hovederhverv er vinfremstilling, og statens vinskole ligger her.  Motorvej A61 og A63 krydser hinanden. Den har togforbindelse til Mainz, Worms, Bingen and Kirchheimbolanden.

Geografi 
Alzey ligger vest for Rhindalen omgivet af et kuperet terræn, Alzeyer Hügelland. Selz, som er en af Rhinens bifloder, løber gennem byen.

Galleri

Henvisninger
Arnum

Arnum er en by i Sønderjylland med , beliggende 8 km sydvest for Gram, 18 km sydøst for Ribe, 11 km nordvest for Toftlund og 36 km vest for Haderslev. Byen hører til Haderslev Kommune og ligger i Region Syddanmark. I 1970-2006 hørte byen til Gram Kommune.

Byen hører til Højrup Sogn. Højrup Kirke ligger i landsbyen Højrup 2½ km sydøst for Arnum.

Faciliteter 
 Den tidligere skole er omdannet til Arnum Kultur- og Fritidscenter med børnehave, ungdomsklub, idrætshal, motionscenter, billard, mødelokaler, biograf og lokalhistorisk arkiv.
 Arnum Idrætsforening tilbyder gymnastik, volleyball, badminton, fitness, zumba og seniordans samt svømning, der foregår i Arrild Svømmehal. Byen har en park med krolfbane.
 I Arnum Forsamlingshus kan der dækkes til 120 personer i den store sal og 40 personer i den lille sal.
 Byen har købmandsforretning og frivilligt brandværn med 23 brandmænd.

Historie

Haderslev Amts Jernbaner 
Arnum blev jernbaneknudepunkt i Haderslev Amts Jernbaners vestligste del. Strækningerne fra Haderslev til Gram og fra Haderslev til Toftlund blev i 1910 forlænget til Arnum, og strækningen Arnum-Skærbæk blev anlagt i 1911, så amtsbanerne fik forbindelse med Bramming-Tønder-banen.

Stationsbygningen er nu ombygget til forsamlingshus, mens stationsforstanderboligen på Vestergade 3 anvendes som missionshus. Remisen i Arnum er bevaret på Vinkelvej 1A. De tre vestlige amtsbanestrækninger blev nedlagt i 1937.

Genforeningssten 
I vejkrydset Kastrupvej/Kongevej står en genforeningssten, der blev afsløret på 17-års dagen for afstemningen 10. februar 1920. Efter 2. Verdenskrig blev stenen også befrielsessten ved tilføjelse af årstallet 1945.

Stationsbyen 
Det danske målebordsblad viser at stationsbyen havde fået hotel, postkontor og mejeri. Højrup Sogns Andelsmejeris bygning findes stadig på Mejerivej 2, delvist forfalden. Det tidligere hotel på Kongevej 318 er ombygget til lejligheder. Teksten "Arnum Hotel" anes stadig på gavlen over mod købmanden.

Arnum Hestemarked, der tidligere blev afholdt en gang om året, stoppede i 2015 på grund af stigende udgifter og faldende besøgstal gennem flere år.

Arnum Rør 
Arnum Rør blev etableret i 1955. Virksomheden hed dengang Arnum Teglværk og producerede især mursten og lerrør. I 1984 udvidede den sortimentet med drænslanger af plast og senere rør og fittings af plast.

Noter

Eksterne kilder/henvisninger 

 Arnum-net
 SDFE kortviser: Målebordsblade, preussiske 1877-1920, danske 1920-71

Byer i Haderslev Kommune
Byer i Sønderjylland (under den danske stat)
Byer og bydele med genforeningssten
Nieder-Olm

Nieder-Olm er en by i landkreis Mainz-Bingen i i den tyske delstat Rheinland-Pfalz beliggende cirka 10 km sydvest for Mainz.
Nieder-Olm administrationsby for Verbandsgemeinde ("forvaltningssamarbejdet") Nieder-Olm.

Nieder-Olm ligger på den øslige bred af floden Selz i den nordlige del af Rheinhessischen Hügellands.
Byen ligger ca. 150 meter moh. Den højeste bakke er „Mühlberg“ med 243 meter, som ligger mod nordøst mellem Nieder-Olm og Mainz-Ebersheim.
 
Landskabet er præget af vin- og frugtavl. En skov på cirka 11 hektar med navnet „Im Loh“ ligger mod nordøst.

Henvisninger
Estiske euromønter

Estland har hidtil hverken præget nogen møntserie eller nogle versioner af 2-euro jubilæumsmønterne. Estland planlægger at tilslutte sig euroområdet 1. januar 2011. Europakommisionen anbefalede d. 12. maj 2010 at EUs regeringer giver Estland lov til at tilslutte sig Eurozonen.

For billeder af fællesiden og en detaljeret beskrivelse af mønten, se euromønter.

Udformning 
De estiske euromønten præges alle af det samme design: et kort over Estland samt prægningsårstal og teksten Eesti, som betyder Estland på estisk.

Første serie 
Estland har besluttet at deres euromønter skal have dette design når tiden til euroindførelsen kommer.

Euromønter efter land
Amaliegade (Silkeborg)

Amaliegade er en gade i Silkeborg, der går fra Bindslevs Plads til Drewsensvej. Bebyggelsen er en blanding af ældre og nyere etageejendomme og små huse. På hjørnet af Møllegade ligger missionshuset Hjørnestenen. Ved ejendommen Amaliegården er der en adgangsvej til Silkeborg Vandtårn.

Gaden er opkaldt efter Michael Drewsens hustru, Johanne Amalie, dagligt kaldet Malle. Hun var en fortrinlig værtinde for de mange gæster i villaen ved papirfabrikken. Hun er også mindet med Fruens bænk i skoven ovenfor Søndre Ringvej med udsigt over Kalgårdsvig. De jernholdige kilder ved Silkeborg Bad, Arnakkekilderne, kaldtes også en gang Amaliekilderne.

Folketællingen 1911 viser, at der dengang kun var ganske få huse i Amaliegade. I halvdelen af husene boede slagtere; det skyldes formentlig, at de på den måde boede tæt ved markedspladsen, den nuværende Bindslevs Plads, hvor de kunne sælge deres varer.

Gader i Silkeborg
Ansvej (Silkeborg)

Ansvej er en i Silkeborg, der går fra Borgergade til Nordre Ringvej. Herfra fortsætter primærrute 46 det meste af vejen til byen Ans, som vejen er opkaldt efter.

Selve Ansvej ligger i Søholt, på nordbredden af Silkeborg Langsø. Vejen er 2.059 meter lang og er præget af meget forskelligartet byggeri, både villaer, etagehuse og butiksbygninger.

Gadens historie 
Ansvej blev anlagt 1872. Sammen med Søholt Allé er den bydelens ældste gade. Søholt hørte oprindelig til Gødvad, men blev i 1941 lagt ind under Silkeborg Kommune. I mange år var navnet Ansvej forbundet med trafikulykker. Både i 1989 og i 1993 blev vejen udpeget som "sort plet". I 1995 udtænkte man en plan til forebyggelse af uheld; der blev bygget en mængde midterheller og blåfarvede cykelfelter ved indfaldsvejene.

Noter 

Gader i Silkeborg
The Lurkers

The Lurkers var et tidligt engelsk punkband, som startede i 1976 med Howard Wall på sang, Pete Stride på guitar, Manic Esso på trommer og Arturo Bassick på bas.

De blev ofte kaldt Englands svar på The Ramones.

Udgivelser

Studiealbum 
 Fulham Fallout (Beggars Banquet, June 1978) # 57 UK Albums Chart
 God's Lonely Men (Beggars Banquet, April 1979)

Kompilationer 
 Last Will and Testament – Greatest Hits (November 1980)
 Totally Lurkered (Dojo, December 1992)
 The Beggars Banquet Punk Singles (Anagram, May 1997)
 Take Me Back To Babylon (Receiver, December 1997)

Live-album 
 Live And Loud (Link, November 1989)
 Live In Berlin (Released Emotions, June 1992)

Singler 
 Shadow / Love Story (Beggars Banquet, July 1977)
 Freak Show / Mass Media Believer (Beggars Banquet, October 1977)
 Ain't Got A Clue / Ooh Ooh I Love You (Beggars Banquet, May 1978) # 45 UK Singles Chart
 I Don't Need To Tell Her / Pills (Beggars Banquet, July 1978) # 49
 Just Thirteen / Countdown (Beggars Banquet, January 1979) # 66
 Out In The Dark E.P.: Cyanide / Suzie Is A Floozie / Cyanide (pub version) (Beggars Banquet, May 1979) # 72
 New Guitar In Town / Pick Me Up / Little Ol' Wine Drinker Me (Beggars Banquet, November 1979) # 72
 Shadow / Love Story / Freak Show / Mass Media Believer double-7" (Beggars Banquet, 1979)
 I Don't Need To Tell Her / Pills / Just Thirteen / Countdown double-7" (Beggars Banquet, 1979)
 This Dirty Town / Wolf At The Door (Clay, June 1982)
 Drag You Out / Heroin (It's All Over) (Clay, November 1982)
 Frankenstein Again / One Man's Meat... (Clay, February 1983)
 Final Vinyl EP: Let's Dance Now (No Time To Be Strangers) / Midnight Hour / By The Heart / Frankenstein Again (Clay, March 1984)
 Let's Dance Now / Midnight Hour (Clay, May 1984)

Referencer

Eksterne henvisninger 
 
 Lurkers side på www.punk77.co.uk
 

Punkgrupper fra Storbritannien
Checkpoint Charlie (album)

Checkpoint Charlie er det tolvte album fra den danske rockmusiker Johnny Madsen, udgivet i 1999.

Numre 
 "Checkpoint Charlie" – 03:23
 "Pothouse Hotel" – 04:07
 "Meg Ryan's aftenvals" – 03:34
 "Grand Menu" 03:40
 "Country sauerkraut med fede grise og Sharon Stone" – 03:58
 "Shine" – 03:29
 "Pestskibet" – 03:06
 "Coney" – 04:14
 "Dronningens Boulevard" – 02:30
 "Glasmanden" – 03:48
 "Regnen og vinglasset" – 03:57

Eksterne henvisninger 
 

Johnny Madsen-album
Album fra 1999
From Hell

From Hell er en amerikansk thriller fra 2001 instrueret af Hughes Brothers og baseret på den grafiske roman af samme navn af Alan Moore og Eddie Campbell. Hovedrollerne spilles af Johnny Depp og Heather Graham. Filmen handler om Jack the Ripper og dennes mulige motiver og identitet.

Handling 

Filmen forgår i 1888 hvor vi møder Mary Kelly (Heather Graham) og en lille gruppe af Londons prostituerede, der prøver at få dagen til at hænge sammen og tjene penge til huslejen i byens værste slumkvarter Whitechapel. Men tingene tager en drejning da Ann Crook bliver kidnappet, og kvinderne bliver fanget i et magtspil. Kidnapningen bliver snart efterfulgt af grusomme mord på Martha Tabram (Samantha Spiro), og det står snart klart at de bliver jagtet, én efter én for at blive myrdet. 

Disse mord i Whitechapel på Martha og de andre kvinder tiltrækker sig hurtig opmærksomhed fra polititeinspektør Frederick Abberline (Johnny Depp), en genial dog plaget mand, hvis arbejde ofte får hjælp fra hans psykiske "visioner" der opstår af hans opiumsforbrug, efter at have mistet sin kone og barn . Abberline undersøgelser afslører, at de mord der bliver så grusomt begået kræver en dygtig persons arbejde, med de præcise og næsten kirurgisk metoder der bliver brugt. Ann bliver fundet et par dage senere efter at have fået udført et lobotomi efter embedsmænd og læger angiveligt bedømte hende til at være sindssyg, eller for at lukke munden på hende. Abberline rådfører sig om sagen med Sir William Gull (Ian Holm), hoflæge for den kongelige familie, for at hører hans mening om mordene. Abberline bliver dybt involveret i sagen, der får en dybere mening for ham, da han forelsker sig i Mary og hans følelser bliver gengældt fra hendes side, selvom forholdet dog bliver misbilliget fra andre kanter.

Abberline konklusion af sagen er, at den er under indflydelse fra medlemmer af frimurerne. Hans overordnede, en høj placering frimurer selv, sørger for at Abberline bliver taget af sagen og suspenderet. Morderen viser sig til sidst til at være Gull, der har dræbt vidnerne til maleren Albert Sickert (Mark Dexter) 's forbudte ægteskab med Crook (Joanna Page), der var gravid med hans datter Alice. Sickert viser sig i virkeligheden at være prins Edward, barnebarn af dronning Victoria (Liz Moscrop), og Alice er derfor arving til den britiske trone. Gull selv er frimurer, og hans stadig mere dystre adfærd giver et indblik i hans morderiske, dog beregnede sind. I stedet for en offentlig skandale med Gull, beslutter frimurerne at udfører et lobotomi på Gull for at beskytte den kongelige familie fra skandalen, og gøre lægen tavs. Mary flytter sammen med Alice ud i en hytte på en klippe ved havet. Abberline bliver fundet død efter han har taget en overdosis af opium, vel vidende, at han aldrig får Mary at se igen uden fare for hendes liv.

Medvirkende

Eksterne henvisninger 
 

Amerikanske film fra 2001
Thrillerfilm fra USA
Seriemorderfilm
Jack the Ripper i fiktion
Gnistsender

En gnistsender er et apparat til at sende elektromagnetiske bølger. Apparatet hører nu mest fortiden til.

Det var i radiokommunikationens start omkring år 1900. Morsenøglen var direkte koblet til spolens sekundærviklinger. Det blev hurtigt forbudt at bruge en gnistsender, da de havde en båndbredde på flere MHz., helt ukontrolleret.

Senere kom Poulsen-buen (buegeneratoren) til, der kunne sende kontinuerte elektromagnetiske bølger. Det var et samarbejde mellem Valdemar Poulsen og Peder Oluf Pedersen. Det blev starten på vor tids kommunikation, hvor Danmark var i front.

Eksterne henvisninger 

Telekommunikation
Didier Drogba

Didier Yves Drogba Tébily (født 11. marts 1978 i Abidjan, Elfenbenskysten) er en ivoriansk tidligere fodboldspiller, der spillede som angriber. Han er alletiders topscorer for Elfenbenskystens fodboldlandshold. 

Drogba er mest kendt for at have spillet for den engelske fodboldklub Chelsea F.C. i perioden 2004-2012. Han var Premier Leagues topscorer i 2006-2007 med 20 mål og endnu en gang i 2009-2010 med 29 mål. Han blev i 2006 og 2010 kåret som Afrikas Bedste Fodboldspiller.

I Champions League-finalen 2012 mødte Chelsea Bayern Munchen, Bayern kom foran i 83. minut på en hovedstødsscoring af Thomas Müller, men det lykkedes Drogba at udligne kort før tid. De to hold måtte ud i straffesparkskonkurrence, hvor Drogba med det afgørende spark sikrede Chelsea trofæet.

I sommeren 2012-2013 hentede kinesiske Shanghai Shenhua Drogba til klubben på en fri transfer, hvor han blev genforenet med den tidligere Chelsea-stjerne Nicolas Anelka. Senere i sommeren 2012 blev både han og Anelka fritsat på grund af Shanghai Shenhuas økonomiske vanskeligheder. Drogba blev i januar 2013 hentet til Galatasaray, hvor han spillede den følgende sæson. I sommeren 2014 skiftede han tilbage til Chelsea, hvor hans gamle træner Jose Mourinho i mellemtiden igen var blevet træner. Efter en enkelt sæson tog Didier Drogba mod USA, hvor han først spillede i Montreal Impact og i dag hos Phoenix Rising FC

Han voksede op i Frankrig hos sin onkel, selvom han var født i Elfenbenskysten og begge hans forældre levede der. Didier Drogba var i 2010 på Time Magazines liste over de 100 mest indflydelsesrige mennesker i verden på grund af sin rolle i at skabe fred i Elfenbenskysten

Titler 
Med Chelsea:

UEFA Champions League i 2011-12

Premier League 4 gange (2004-05, 2005-06, 2009-10, 2014-15)

FA Cuppen 4 gange (2006-07, 2008-09, 2009-10 , 2011-12)

Community Shield 2 gange (2005, 2009)

Liga cup 3 gange (2004-05, 2006-07, 2014-15)

Med Galatasaray:

Süper Lig 1 gang

(Cup) Süper cup 1 gang

Phoenix Rising:

Western Conference (USL): 2018

Noter

Eksterne henvisninger 
 

Fodboldspillere fra Elfenbenskysten
Fodboldspillere fra Le Mans UC72
Fodboldspillere fra En Avant Guingamp
Fodboldspillere fra Olympique Marseille
Fodboldspillere fra Chelsea F.C.
Angribere (fodbold)
Personer fra Abidjan
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Morsenøgle

En morsenøgle (også kaldet telegrafnøgle) er et apparat, som bruges til afsendelse af telegrafi i morsekode via et Morsesignal. Før i tiden skulle der være en telegrafist på alle skibe, for at kunne kommunikere med omverdenen.

Typer af morsenøgler 
Der er generelt to forskellige typer af morsenøgler, 'håndpumpen', som er den 'gamle' vertikale type og 'paddletypen', som bevæges horisontalt.

Alle nøgler, uanset konstruktionstype fungerer ved at slutte og bryde strømmen i en strømkreds. På denne måde kan man kode morsealfabetets streger og prikker i elektriske signaler, som derefter kan sendes til modtageren via en radiosender eller som i gamle dage via telegraftrådene.

Håndpumpen 
Håndpumpe, lige nøgle eller 'gårdpumpe' er den mest basale type. Den består af en (lige) stang med en knap på, og en kontakt derunder. Ved at trykke på knappen sluttes kontakten, og dermed strømmen. Denne type er meget simpel, men ulempen er, at operatøren let kan få forstrækningsskade pga. de mange tryk på knappen ofte flere mange gange i sekundet. Tidligere kendt som telegrafist-arm / glas-arm.

Paddletypen 
Paddlenøglen, Sidewinder eller sidesweeper (efter engelsk) er en morsenøgletype, hvori stangen i stedet for at skulle trykkes ned, bevæges sideværts for at, via indbygget automatik, afgive hhv prikker og streger, stangen nulstiller sig automatisk til midten ved hjælp af en fjeder. På denne måde kan operatøren signalere blot ved at rokke hånden, og minimere skadesrisikoen.

Halvautomatisk 
Paddle med indbygget fjedermekanik, der selv danner hhv prik og streg -længder. Noget besværlig at justere, da fjederen skal justeres til morsehastigheden, for at give det rette prik-streg forhold.

Fuldautomatisk 
Paddle med tilhørende elektronik, der selv danner hhv streg og prik -længder. Lettere at indstille end halvautomatisk, da det meste foregår elektronisk.

Brug i dag 
Nogle radioamatører benytter stadig telegrafi (nogle benytter dog PC'en til at morse med), selvom den professionelle radiokommunikation er stoppet med at bruge telegrafi.

Handicappedes brug af morsenøglen 
En særlig anvendelse af morsenøgle er for handicappede. Med hjælp af en passende dekoder kan de betjene for eksempel computere og radioer eller blot kommunikere med andre ved at morse. Det kræver blot at man kan bevæge en hånd, en fod eller andet en lille smule. Det er endog blevet brugt ved blot at blinke med øjnene (dog ikke med morsenøgle).

Ekstern henvisning 

 Telegrafist i Søværnet for 40 år siden.

Menneske-maskine interaktion
Telekommunikationsapparater
Berto Romero

Berto Romero (født 17. november 1974 i Cardona, Catalonien, Spanien), er en spansk humorist.

Karriere 

Han er medlem af Teaterkompagniet "El Cansancio" og arbejder som radiojournalist i Ràdio Flaixbac. Desuden har han et fast indslag i Andreu Buenafuentes tv-program i La Sexta.

Ekstern henvisning 

 
 Bertos blog

 Teaterkompagniet "El Cansancio"s hjemmeside

 Ràdio Flaixbacs hjemmeside

 Buenafuentes officielle hjemmeside

Personer fra Catalonien
Komikere fra Spanien
Neustadt an der Weinstraße

Neustadt an der Weinstraße er en by i den i den tyske delstat Rheinland-Pfalz med 53.506 indbyggere.
Neustadt ligger ca. 100 km. syd for Frankfurt am Main og 60 km. vest for Heidelberg.

Floden Speyerbach løber gennem byen, mens floden Rehbach har sit udspring her. Byen er sandsynligvis den største by med navn Neustadt, som er et meget brugt stednavn i Tyskland og Østrig. Navnet betyder «Ny by». Neustadt ligger mindre end en times køretur fra større byer som Mannheim, Ludwigshafen am Rhein, Heidelberg og Frankfurt.

Byen er en smuk, gammel by med en markedsplads omringet af gamle bindingsværkshuse. Neustadt er en af de varmeste byer i Tyskland og sommertemperaturer omkring 30-35 °C er almindelige. Hovederhverv i Neustadt er turisme og vin, som i resten af Pfalz.

Deutsche Weinstraße som er nævnt i navnet betyder «vinvejen». Flere byer ligger langs denne vej, hvor der bliver afholdt årlige vinfester.

Bydele 
Neustadt er opdelt i ti bydele: Diedesfeld, Duttweiler, Geinsheim, Gimmeldingen, Haardt, Hambach, Königsbach, Lachen-Speyerdorf, Mußbach, and Winzingen.

Henvisninger 

Byer i Rheinland-Pfalz